section_heading: Brak
paragraph_text: Tijekom Olimpijskih igara 1972. godine Silvija je upoznala Carla Gustafa, krunskog princa od Švedske. Nakon smrti njegovog djeda, kralja Gustafa VI. Adolfa. 1973., Carl Gustaf je postao kralj Carl XVI. Gustaf i bio okrunjen 19. rujna iste godine. Kralj Carl XVI. Gustaf je objavio svoje zaruke sa Silvijom 12. ožujka 1976. godine. Bilo je to prvo vjenčanje vladajućeg švedskog monarha od 1797. godine (prethodni monarsi su na tron dolazili već vjenčani). Da je kralj oženio Silviju za života svoga djeda izgubio bi mjesto u nasljednom nizu, pošto je Gustaf VI. Adolf vjerovao da princ mora oženiti princezu. Noć prije vjenčanja popularna švedska grupa ABBA na švedskoj televiziji otpjevala je pjesmu Dancing Queen u čast Silvije, iako sama pjesma nije bila napisana za nju.